# Službeni list C 290A/2013

| | ISSN 1977-1088
  doi:10.3000/19771088.CA2013.290.hrv |
| --- | --- |
| Službeni list
  Europske unije | C 290A |
| | |
| Hrvatsko izdanje | Informacije i objave | 565. listopada 2013. |

ISSN 1977-1088

doi:10.3000/19771088.CA2013.290.hrv

Službeni list

Europske unije

C 290A

Hrvatsko izdanje

Informacije i objave

565. listopada 2013.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska središnja banka |
| 2013/C 290A/01 | Natječaj — Predsjednik nadzornog odbora — Europska središnja banka | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska središnja banka

2013/C 290A/01

Natječaj — Predsjednik nadzornog odbora — Europska središnja banka

1

PREGLED NATJEČAJA SL C A

Dolje je naveden popis SL C A objavljenih u tekućoj godini.

Ako nije drugačije navedeno, SL je objavljen na svim jezičnim inačicama.

| 191 | |
| --- | --- |
| 192 | |
| 193 | |
| 194 | |
| 196 | |
| 197 | |
| 199 | |
| 200 | |
| 204 | (DE/EN/FR) |
| 210 | (LV) |
| 211 | (PL) |
| 219 | |
| 227 | |
| 231 | |
| 235 | |
| 240 | |
| 264 | |
| 269 | |
| 276 | |
| 277 | |
| 279 | (PT) |
| 286 | (ET) |
| 289 | |
| 290 | |

191

192

193

194

196

197

199

200

204

(DE/EN/FR)

210

(LV)

211

(PL)

219

227

231

235

240

264

269

276

277

279

(PT)

286

(ET)

289

290

| HR | |
| --- | --- |

HR

---

V. Objave

ADMINISTRATIVNI POSTUPCI

Europska središnja banka

| 5.10.2013 | HR | Službeni list Europske unije | CA 290/1 |
| --- | --- | --- | --- |

5.10.2013

HR

Službeni list Europske unije

CA 290/1

---

NATJEČAJ

Predsjednik nadzornog odbora

Europska središnja banka

(2013/C 290 A/01)

1.   Uvod

Vijeće Europske unije (EU) odlučilo je osnovati jedinstveni nadzorni mehanizam (SSM) dodjeljujući posebne zadaće Europskoj središnjoj banci (ESB) u pogledu politika vezanih uz bonitetni nadzor kreditnih institucija na temelju članka 127. stavka 6. Ugovora o funkcioniranju Europske unije (UFEU), koji zahtijeva savjetovanje s Europskim parlamentom i ESB-om. Nakon glasovanja Europskog parlamenta 12. rujna 2013., moguće je donošenje Uredbe Vijeća o osnivanju SSM-a („Uredba o SSM-u”) i njezino stupanje na snagu u bliskoj budućnosti. Postupak izbora i imenovanja predsjednika nadzornog odbora uvjetovan je donošenjem i stupanjem na snagu Uredbe o SSM-u.

SSM čine ESB, nacionalna nadležna tijela država članica čija je valuta euro, uz mogućnost uspostavljanja bliske suradnje s nadležnim tijelima država članica čija valuta nije euro. ESB će biti odgovoran za opće funkcioniranje SSM-a.

Nadzorni odbor kao unutarnje tijelo ESB-a u potpunosti će preuzeti planiranje i izvršavanje nadzornih zadaća dodijeljenih ESB-u. Nadzorni odbor čine njegov predsjednik, potpredsjednik, četiri predstavnika ESB-a i jedan predstavnik nacionalnih nadležnih tijela u svakoj državi članici koja sudjeluje u SSM-u („država članica sudionica”). U slučaju kada nadležno tijelo nije središnja banka, član nadzornog odbora može odlučiti dovesti predstavnika središnje banke države članice. Nadzorni odbor će između svojih članova osnovati upravljački odbor s užim sastavom radi podrške svojim djelatnostima, uključujući pripremu sjednica nadzornog odbora. Upravljački odbor se sastoji od najviše deset članova uključujući predsjednika, potpredsjednika i jednog dodatnog predstavnika iz ESB-a. Svi članovi nadzornog odbora djeluju u interesu Unije kao cjeline.

U ovom otvorenom postupku izbora ESB traži odgovarajućeg kandidata s ugledom i iskustvom u bankovnim i financijskim pitanjima za radno mjesto predsjednika nadzornog odbora.

U postupku izbora i imenovanja uvažavat će se načela uravnoteženog sudjelovanja žena i muškaraca, iskustva i kvalifikacije.

ESB će uredno obavještavati Europski parlament i Vijeće Europske unije o tijeku postupka.

2.   Zadaće

U skladu s Uredbom o SSM-u i neovisno o drugim zadaćama koje Upravno vijeće ESB-a može povjeriti predsjedniku i potpredsjedniku nadzornog odbora, predsjednik će biti odgovoran za sljedeće posebne zadaće:

| — | predsjedavanje nadzornim odborom, |
| --- | --- |

—

predsjedavanje nadzornim odborom,

| — | predsjedavanje upravljačkim odborom nadzornog odbora, |
| --- | --- |

—

predsjedavanje upravljačkim odborom nadzornog odbora,

| — | javno predstavljanje ESB-ovog godišnjeg izvješća o izvršavanju njegovih nadzornih zadaća Europskom parlamentu i Euroskupini u nazočnosti predstavnika iz država članica sudionica čija valuta nije euro, |
| --- | --- |

—

javno predstavljanje ESB-ovog godišnjeg izvješća o izvršavanju njegovih nadzornih zadaća Europskom parlamentu i Euroskupini u nazočnosti predstavnika iz država članica sudionica čija valuta nije euro,

| — | na zahtjev Euroskupine, sudjelovanje u saslušanjima koja održava Euroskupina u vezi s izvršenjem nadzornih zadaća ESB-a u nazočnosti predstavnika iz država članica sudionica čija valuta nije euro, |
| --- | --- |

—

na zahtjev Euroskupine, sudjelovanje u saslušanjima koja održava Euroskupina u vezi s izvršenjem nadzornih zadaća ESB-a u nazočnosti predstavnika iz država članica sudionica čija valuta nije euro,

| — | na zahtjev Europskog parlamenta, sudjelovanje na saslušanjima o izvršavanju nadzornih zadaća ESB-a koje provode nadležni odbori Europskog parlamenta, te, na zahtjev, vođenje povjerljivih usmenih rasprava iza zatvorenih vrata s predsjednikom i potpredsjednicima nadležnih odbora Europskog parlamenta u pogledu nadzornih zadaća ESB-a, u slučajevima kada su te rasprave potrebne za vršenje ovlasti Europskog parlamenta na temelju UFEU-a, |
| --- | --- |

—

na zahtjev Europskog parlamenta, sudjelovanje na saslušanjima o izvršavanju nadzornih zadaća ESB-a koje provode nadležni odbori Europskog parlamenta, te, na zahtjev, vođenje povjerljivih usmenih rasprava iza zatvorenih vrata s predsjednikom i potpredsjednicima nadležnih odbora Europskog parlamenta u pogledu nadzornih zadaća ESB-a, u slučajevima kada su te rasprave potrebne za vršenje ovlasti Europskog parlamenta na temelju UFEU-a,

| — | na poziv nacionalnog parlamenta države članice sudionice, sudjelovanje u razmjeni mišljenja u vezi s nadzorom kreditnih institucija u toj državi članici zajedno s predstavnikom nacionalnog nadležnog tijela. |
| --- | --- |

—

na poziv nacionalnog parlamenta države članice sudionice, sudjelovanje u razmjeni mišljenja u vezi s nadzorom kreditnih institucija u toj državi članici zajedno s predstavnikom nacionalnog nadležnog tijela.

Povrh toga, zaposlenici uključeni u izvršavanje zadaća koje su ESB-u dodijeljene Uredbom o SSM-u, podnose izvješće predsjedniku nadzornog odbora u skladu s uvjetima koje će odrediti Upravno vijeće i Izvršni odbor ESB-a.

Predsjednik nadzornog odbora izvršavat će svoje zadaće u bliskoj suradnji s potpredsjednikom.

3.   Kvalifikacije i iskustvo

3.1.   Uvjeti za izbor

Podnositelji prijave trebali bi ispunjavati sljedeće uvjete:

| — | vrsna stručnost na području supervizije financijskih institucija i regulacije financijskih tržišta na nacionalnoj razini, razini EU-a i/ili međunarodnoj razini kao i temeljito poznavanje financijskog sektora, |
| --- | --- |

—

vrsna stručnost na području supervizije financijskih institucija i regulacije financijskih tržišta na nacionalnoj razini, razini EU-a i/ili međunarodnoj razini kao i temeljito poznavanje financijskog sektora,

| — | temeljito poznavanje institucija EU-a i postupaka odlučivanja u EU-u, kao i ostalih europskih i međunarodnih postupaka od značenja za aktivnosti ESB-a, |
| --- | --- |

—

temeljito poznavanje institucija EU-a i postupaka odlučivanja u EU-u, kao i ostalih europskih i međunarodnih postupaka od značenja za aktivnosti ESB-a,

| — | temeljito poznavanje zadaća i funkcioniranja ESB-a, |
| --- | --- |

—

temeljito poznavanje zadaća i funkcioniranja ESB-a,

| — | dokazane rukovodstvene osobine i zabilježena postignuća na strateškoj i operativnoj razini, |
| --- | --- |

—

dokazane rukovodstvene osobine i zabilježena postignuća na strateškoj i operativnoj razini,

| — | izvrsne vještine komuniciranja, međuljudske vještine, vještine vršenja utjecaja i pregovaračke vještine sa sposobnošću građenja pouzdanih radnih odnosa sa zainteresiranim stranama unutar i izvan EU-a. |
| --- | --- |

—

izvrsne vještine komuniciranja, međuljudske vještine, vještine vršenja utjecaja i pregovaračke vještine sa sposobnošću građenja pouzdanih radnih odnosa sa zainteresiranim stranama unutar i izvan EU-a.

3.2.   Formalni uvjeti

Podnositelji prijave moraju ispuniti sljedeće formalne uvjete (moraju se ispuniti na zadnji dan roka za prijavu):

| — | moraju biti državljani države članice Europske unije i uživati sva građanska prava, |
| --- | --- |

—

moraju biti državljani države članice Europske unije i uživati sva građanska prava,

| — | moraju imati ugled i stručnost u bankovnim i financijskim pitanjima, uključujući:






  — | značajno profesionalno iskustvo u financijskoj superviziji ili makrobonitetnom nadzoru ili oboje. Iskustvo neposredno stečeno u superviziji ili izloženost ili podrobno poznavanje osnivanja bankovne unije je prednost, |
| --- | --- | --- |

—

moraju imati ugled i stručnost u bankovnim i financijskim pitanjima, uključujući:

—

značajno profesionalno iskustvo u financijskoj superviziji ili makrobonitetnom nadzoru ili oboje. Iskustvo neposredno stečeno u superviziji ili izloženost ili podrobno poznavanje osnivanja bankovne unije je prednost,

| — | značajno iskustvo u rukovođenju, uključujući uspješno rukovođenje i upravljanje timovima visokokvalificiranih zaposlenika, po mogućnosti rukovođenje višejezičnim i višekulturnim timovima. Prednost je iskustvo u predsjedavanju odborima/skupinama visoke razine, po mogućnosti u međunarodnom okruženju, |
| --- | --- |

—

značajno iskustvo u rukovođenju, uključujući uspješno rukovođenje i upravljanje timovima visokokvalificiranih zaposlenika, po mogućnosti rukovođenje višejezičnim i višekulturnim timovima. Prednost je iskustvo u predsjedavanju odborima/skupinama visoke razine, po mogućnosti u međunarodnom okruženju,

| — | moraju odlično vladati engleskim jezikom uz dokazanu sposobnost pisanog izražavanja i prezentacijske vještine. Obvezno je poznavanje još jednog službenog jezika EU-a. Tečno vladanje drugim jezicima EU-a je prednost, |
| --- | --- |

—

moraju odlično vladati engleskim jezikom uz dokazanu sposobnost pisanog izražavanja i prezentacijske vještine. Obvezno je poznavanje još jednog službenog jezika EU-a. Tečno vladanje drugim jezicima EU-a je prednost,

| — | ne smiju biti članovi Upravnog vijeća ESB-a. |
| --- | --- |

—

ne smiju biti članovi Upravnog vijeća ESB-a.

4.   Uvjeti zapošljavanja

Uvjeti za zapošljavanje predsjednika nadzornog odbora, osobito u odnosu na njegovu ili njezinu plaću, mirovinu i ostala prava s područja socijalne sigurnosti, predmet su ugovora s ESB-om i određuje ih Upravno vijeće ESB-a.

Mandat traje pet godina i ne može se obnavljati.

Mjesto rada je u Frankfurtu na Majni (Njemačka) gdje se nalazi sjedište ESB-a.

5.   Neovisnost i etički standardi

Predsjednik mora djelovati neovisno i objektivno u interesu EU-a kao cjeline i ne smije niti tražiti niti primati upute od institucija ili tijela EU-a, bilo koje vlade države članice ili bilo kojeg javnog ili privatnog tijela.

Nakon imenovanja predsjednik će obavljati tu dužnost puno radno vrijeme i ne smije obavljati dužnosti u nacionalnim nadzornim tijelima.

Od predsjednika se očekuje da postupa u skladu s najvišim etičkim standardima koji odgovaraju onima koji se primjenjuju na članove tijela odlučivanja ESB-a i koji odražavaju njegovu ili njezinu odgovornost za očuvanje cjelovitosti i ugleda ESB-a i SSM-a. Na predsjednika se osobito primjenjuju obveza čuvanja poslovne tajne i ograničenja nakon prestanka zaposlenja (razdoblje razmišljanja), kako bi se unaprijed mogli procijeniti i spriječiti mogući sukobi interesa, koji proistječu iz bilo kojeg kasnijeg zaposlenja unutar dvije godine od isteka mandata.

6.   Izbor i imenovanje

Postupak izbora i imenovanja predsjednika provest će se u skladu sa zahtjevima utvrđenim u Uredbi o SSM-u i pravilima o odgovornosti utvrđenim s Europskim parlamentom. Postupak obuhvaća sljedeće korake:

1)   Prethodni izbor

Upravno vijeće ESB-a osnovat će odbor za prethodni izbor radi ocjenjivanja prijava na temelju uvjeta sadržanih u ovom natječaju. Odbor za prethodni izbor sastoji se od člana Izvršnog odbora ESB-a, dva druga člana Upravnog vijeća ESB-a i dva vanjska člana sa značajnim iskustvom u području financijskih tržišta. Na temelju njihove ocjene prijava, odbor za prethodni izbor susrest će se s odgovarajućim kandidatima i podnijeti Upravnom vijeću ESB-a na razmatranje popis s užim izborom odgovarajućih kandidata i izvješće s ocjenom.

U postupku izbora ESB-u će podršku pružati agencija za posredovanje kod zapošljavanja izvršnog osoblja.

2)   Obavještavanje Europskog parlamenta (1)

ESB će obavijestiti nadležni odbor Europskog parlamenta o sastavu prijava za mjesto predsjednika (broj prijava, mješavina profesionalnih sposobnosti, uravnoteženost spolova i državljanstava, itd.) i dostaviti mu konačan popis kandidata, koji podržavaju ESB i Upravno vijeće.

3)   Prijedlog Upravnog vijeća ESB-a i odobrenje Europskog parlamenta

Upravno vijeće ESB-a podnijet će Europskom parlamentu na odobrenje prijedlog za imenovanje predsjednika s konačne liste koju pripremi odbor za prethodni izbor, zajedno s pisanim obrazloženjem razloga na kojima je taj prijedlog zasnovan.

4)   Imenovanje od strane Vijeća Europske unije

Nakon što Europski parlament odobri prijedlog Upravnog vijeća ESB-a, Vijeće Europske unije donijet će provedbenu odluku o imenovanju predsjednika. Vijeće donosi ovu odluku kvalificiranom većinom pri čemu se glasovi njegovih članova, koji nisu iz država članica sudionica, ne uzimaju u obzir.

7.   Postupak prijave

Kandidati moraju poslati prijave preporučenom pošiljkom ili privatnom kurirskom službom najkasnije do 21. listopada 2013. (datum koji je naveden na žigu na preporučenoj pošiljci ili pošiljci privatne kurirske službe) na sljedeću adresu:

| European Central Bank |
| --- |
| President's office |
| Kaiserstraße 29 |
| 60311 Frankfurt |
| Germany |

European Central Bank

President's office

Kaiserstraße 29

60311 Frankfurt

Germany

ESB pridržava pravo produljiti zadnji dan roka za prijavu na natječaj objavom novog roka za prijavu.

8.   Izjava o privatnosti

ESB će sve osobne podatke o kandidatima obraditi sukladno Uredbi (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (2) i Odluci ESB/2007/1 od 17. travnja 2007. o donošenju provedbenih pravila o zaštiti podataka u Europskoj središnjoj banci (3). Ovo se primjenjuje osobito na povjerljivost i sigurnost takvih podataka.

Glavni direktor odjela ljudskih resursa, proračuna i organizacije ESB-a određuje se kao voditelj obrade osobnih podataka u vezi s uključenošću ESB-a u postupak izbora na temelju ovog natječaja.

Svrha obrade podataka je organizacija izbora i imenovanje predsjednika nadzornog odbora. Svi osobni podaci obrađuju se isključivo u tu svrhu.

Primatelji osobnih podataka podnositelja prijave su članovi odbora za prethodni izbor, čiji je sastav gore određen te članovi Upravnog vijeća ESB-a. Osobni podaci kandidata iz užeg izbora proslijedit će se Europskom parlamentu, na koji se također primjenjuje Uredba (EZ) br. 45/2001. Povrh toga, ESB će dostaviti odgovarajuće osobne podatke agenciji za posredovanje kod zapošljavanja izvršnog osoblja na koju se primjenjuju strogi standardi zaštite povjerljivosti i podataka.

ESB može čuvati podatke o uspješnom kandidatu pet godina: (a) nakon isteka mandata ili (b) od datuma zadnje isplate mirovine kandidatu. Podaci o neuspješnim kandidatima čuvat će se dvije godine nakon dovršetka postupka izbora. U slučaju spora, gore navedeni rokovi čuvanja produžit će se za dvije godine od dovršetka svih odgovarajućih postupaka.

Kandidati imaju pravo pristupiti svojim podacima i ažurirati ili ispraviti svoje podatke za utvrđivanje identiteta. Međutim, podaci kojima se dokazuje postupanje u skladu s formalnim uvjetima i uvjetima za izbor ne smiju biti ažurirani ili ispravljeni nakon zadnjeg dana roka za prijavu na ovaj natječaj kako bi se osiguralo postupanje u skladu s načelima jednakog pristupa i nediskriminacije, kao i stabilnost, transparentnost i pravičnost postupka za sve kandidate.

Tijekom čitavog postupka kandidati imaju pravo na pristup podacima o njihovom ocjenjivanju. Radi zaštite povjerljivosti vijećanja i odlučivanja odbora za prethodni izbor i Upravnog vijeća te zaštite prava i sloboda drugih kandidata, pristup kandidata je ograničen na njihove vlastite podneske te na dijelove ocjenjivanja koji se odnose na njih.

Kandidati se uvijek mogu obratiti Europskom nadzorniku za zaštitu podataka.

---

(1)  Europski parlament dobit će informacije o postupku izbora u skladu s mehanizmima odgovornosti koji su obvezni na temelju Uredbe o SSM-u koje se sada objavljuje.

(2)  SL L 8, 12.1.2001., str. 1.

(3)  SL L 116, 4.5.2007., str. 64.

---